
ДО 

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО: Провеждане на конкурс за избор на управител на „Благоустройствени строежи“ ЕООД.
УВАЖАЕМИ ОБЩИНСКИ СЪВЕТНИЦИ,
Моля, на основание чл.31, ал.5 от Правилника за организацията и дейността на Общински съвет и взаимодействието му с общинската  администрация на Община Бургас, настоящата докладна записка да бъде допусната до разглеждане на предстоящото заседание на Общински съвет-Бургас, което ще се проведе на 16.12.2014 година

         Съгласно Наредбата за реда, по който Община Бургас участва в учредяването и упражнява правото си на собственост в търговските дружества, Общински съвет-Бургас, в качеството му на упражняващ правата на едноличния собственик на капитала в общинските еднолични търговски дружества, избира управителя, определя възнаграждението, правомощията и срока, за който те са делегирани.

          На 10.01.2015г., изтича срока на сключения договор за възлагане управлението на „Благоустройствени строежи“ ЕООД с г-н Иван Петров. Разпоредбата на чл.12, т.5, изречение второ определя възможността управителя да бъде избран и след конкурс по ред и условия, определени от Общински съвет. 
В тази връзка, предлагам на Общински съвет-Бургас да вземе решение за обявяване на конкурсна процедура, да определи условията на които да отговарят кандидатите, както и да избере представители на Общински съвет-Бургас, които да влязат в състава на Комисията за оценяване на кандидатите.

           С цел осигуряване на легитимност на управленските решения в периода на провеждане на конкурсната процедура и влизане в сила на решението на Общински съвет – Бургас за избор на управител на дружеството, предлагам да бъде продължен срока на действащия договор за възлагане управлението под № 70-Б-7/10.01.12 г. на г-н Иван Петров,  до избирането на нов управител, чрез подписване на анекс.
Предвид изложеното, на основание чл. 137, ал.1, т.5 от Търговски закон и чл.12, т.5 от Наредбата за реда, по който Община Бургас участва в 
учредяването и упражнява правото си на собственост в търговските дружества, Общински съвет-Бургас да вземе следните 
Р Е Ш Е Н И Я:
1.Упълномощава кмета на Община Бургас, да обяви конкурсна процедура за длъжността управител на „Благоустройствени строежи“ ЕООД;
2. Определя следните условия, на които трябва да отговарят кандидатите:

· Да са български граждани;

· Да не са осъждани за умишлено престъпление от общ характер;

· Да не са лишени от правото да заемат определена държавна или обществена дейност и/или лишени от правото да упражняват определена професия или дейност;

· Да не са лишени с присъда от правото да заемат материално-отчетническа длъжност;

· Да не са били управители или членове на управителни или контролни органи на дружество, прекратено поради несъстоятелност;

· Да имат завършено висше образование и управленски опит, не по-малко от пет години.
3. Определя ред за провеждане на конкурса, както следва:

· По документи;
· Събеседване.

4. Оценяването на кандидатите да се извърши от комисия от 7 (седем) члена в състав:
· 2 (двама) представители на Общинска администрация;

· 5 (пет) представители от Общински съвет Бургас.
                5. Избира следните пет представители от Общински съвет - Бургас, които да влязат в състава на комисията:

………………………………

………………………………

………………………………

………………………………

………………………………
               6.Утвърждава проект на договор за възлагане управлението, в който определя правомощията на управителя, срока, за който те са делегирани и възнаграждението му.
                7. Утвърждава проект на анекс към действащия договор за възлагане управлението на „Благоустройствени строежи“ ЕООД под №70-Б-7/10.01.2012 г. на г-н Иван Колев Петров.
                8. Упълномощава кмета на Община Бургас да подпише анекс за продължаване срока на действащия договор за възлагане управлението на „Благоустройствени строежи“ ЕООД под №70-Б-7/10.01.2012 г. на г-н Иван Колев Петров до избиране на нов управител от Общински съвет- Бургас и вписването на промяната в Търговски регистър при Агенцията по вписванията-Бургас. 
               Приложение: проект на договор за възлагане управлението; проект на анекс към договор за възлагане управлението.
С уважение,
ДИМИТЪР НИКОЛОВ
КМЕТ НА ОБЩИНА БУРГАС

СЪГЛАСУВАЛ:

Красимир Стойчев

Зам.-кмет „Финанси, бюджет и икономика“

Златина Георгиева

Директор на Дирекция ПНО

Изготвил:

Стефка Димова-гл.експерт ИСД

